smcproject/ml-wiki-sentences huggingface dataset:
പാണത്തൂർ , കോട്ടോടി, ഉദയപുരം എന്നീ പട്ടണങ്ങളിലുടെ ഒഴുകി പിന്നീട് ചന്ദ്രഗിരി പുഴയിൽ പതിക്കുന്നു.
ചന്ദ്രഗുപ്തൻ രണ്ടാമൻ ഇംഗ്ലീഷ് വിലാസം https://ml.wikipedia.org/wiki/Chandragupta_II
വിക്രമാദിത്യൻ എന്ന പേരിൽ പരാമർശിക്കപ്പെട്ടിരുന്ന ചന്ദ്രഗുപ്തൻ രണ്ടാമൻ ഗുപ്ത സാമ്രാജ്യത്തിലെ ഏറ്റവും ശക്തരായ ഭരണാധികാരികളിൽ ഒരാളായിരുന്നു.
375 മുതൽ ക്രി.
413/15 വരെ ആയിരുന്നു.
ഈ കാലഘട്ടത്തിൽ ഗുപ്തസാമ്രാജ്യം അതിന്റെ പരമോന്നതിയിലെത്തി.
ഇന്ത്യയുടെ സുവർണ്ണകാലമായി പലയിടത്തും ഗുപ്തസാമ്രാജ്യത്തിന്റെ പ്രധാനമായ ഈ കാലഘട്ടത്തെ പരാമർശിക്കുന്നു.
ഗുപ്ത ചക്രവർത്തിയായ സമുദ്രഗുപ്തന്റെ മകനായിരുന്നു ചന്ദ്രഗുപ്തൻ.
ലാഭകരമായ വിവാഹബന്ധങ്ങളിലൂടെയും യുദ്ധോന്മുഖമായ ഒരു സാമ്രാജ്യ വികസന നയത്തിലൂടെയും ചന്ദ്രഗുപ്തൻ വിജയിച്ചു.
ഇതേ മാർഗ്ഗമായിരുന്നു അദ്ദേഹത്തിന്റെ പിതാവും മുത്തച്ഛനും പിന്തുടർന്നത്.
ചന്ദ്രഗുപ്തൻ രണ്ടാമന്റെ വ്യക്തിപരമായ വിവരങ്ങൾ അധികം ലഭ്യമല്ല.
അദ്ദേഹത്തിന്റെ അമ്മയായ ദത്താദേവി സമുദ്രഗുപ്തന്റെ പട്ടമഹിഷിയായിരുന്നു.
സമുദ്രഗുപ്തന്റെ മരണശേഷം ചന്ദ്രഗുപ്തന്റെ സഹോദരനായ രാംഗുപ്തൻ അധികാരമേറുകയും, സമുദ്രഗുപ്തന്റെ പ്രതിശ്രുതവധുവായ 'ധ്രുവസ്വാമിനി'യെ ബലം പ്രയോഗിച്ച് വിവാഹം കഴിക്കുകയും ചെയ്തു.
ഈ സംഭവത്തിന്റെ ഏറ്റവും സമ്മതമായ വിശദാംശങ്ങൾ വിശാഖദത്തൻ എഴുതിയ 'ദേവീ-ചന്ദ്രഗുപ്തം' എന്ന നാടകത്തിന്റെ ഇതിവൃത്തത്തെ ആധാരമാക്കിയുള്ളത് ആണ്.
ഇന്ന് ഈ നാടകം നഷ്ടപ്പെട്ടുപോയി, എങ്കിലും ഈ നാടകത്തിന്റെ ചില ഭാഗങ്ങൾ മറ്റ് കൃതികളിൽ സം‌രക്ഷിക്കപ്പെട്ടിരിക്കുന്നു.
(അഭിനവ-ഭാരതി, ശൃംഗാര-പ്രകാശം, നാട്യ-ദർപ്പണം, നാടക-ലക്ഷണം, രത്ന-കോശം എന്നിവയിൽ). 'വിക്രമാദിത്യൻ' എന്ന പേരിന്റെ ലോപം എന്നു വിശ്വസിക്കപ്പെടുന്ന രീതിയിൽ നാമമുള്ള ഒരു രാജാവിന്റെ സമാനമായ കഥ പറയുന്ന മുജ്മൽ-അൽ-തവാരിഖ് എന്ന ഒരു അറബി കൃതിയും നിലവിലുണ്ട്.
പടിഞ്ഞാറൻ പ്രവിശ്യകളിൽ പടിഞ്ഞാറൻ സത്രപരുടെ ശൈലിയിൽ നിർമ്മിച്ച, ചന്ദ്രഗുപ്തൻ രണ്ടാമന്റെ വെള്ളിനാണയം.
Obv: Bust of king". Rev: "Chandragupta Vikramaditya, King of Kings, and a devotee of Vishnu " in Brahmi , around a peacock.
15mm, 2.1 grams.
Mitchiner 4821-4823.
ന്യായ-ദർപ്പണം എന്ന കൃതി അനുസരിച്ച് ചന്ദ്രഗുപ്തന്റെ മൂത്ത സഹോദരനായ രാമഗുപ്തൻ പടിഞ്ഞാറൻ സത്രപരിലെ ശാക രാജാവായ രുദ്രസിംഹൻ മൂന്നാമനിൽ നിന്നേറ്റ പരാജയത്തെ തുടർന്ന്, തന്റെ രാജ്ഞിയായ ധ്രുവസ്വാമിനിയെ രുദ്രസിംഹന് അടിയറവു വെയ്ക്കേണ്ടി വന്നു.
ഈ നാണക്കേട് ഒഴിവാക്കാനായി കൊട്ടാരത്തിലെ ദാസിയും ചന്ദ്രഗുപ്തനു പ്രിയപ്പെട്ടവളുമായ മാധവസേനയെ രാജ്ഞിയായി വേഷം ധരിപ്പിച്ച് അയയ്ക്കാൻ ഗുപ്തന്മാർ തീരുമാനിച്ചു.
എന്നാൽ ചന്ദ്രഗുപ്തൻ ഈ പദ്ധതി തിരുത്തി സ്വയം രാജ്ഞിയായി വേഷം ധരിച്ച് പോവുന്നു.
പിന്നീട് രുദ്രസിംഹനെയും, പിന്നാലെ സ്വന്തം സഹോദരൻ രാമഗുപ്തനെയും ചന്ദ്രഗുപ്തൻ കൊല്ലുന്നു.
ധ്രുവസ്വാമിനിയെ ചന്ദ്രഗുപ്തൻ വിവാഹം കഴിക്കുന്നു.
വിശാഖദത്തൻ ഈ സംഭവങ്ങളിൽ എന്തൊക്കെ സാഹിത്യ സ്വാതന്ത്ര്യങ്ങൾ എടുത്തു എന്ന് അറിയില്ല, എന്നാൽ വൈശാലിയിൽ നിന്നുലഭിച്ച കളിമൺ കട്ടകളിൽ അവരെ 'മഹാദേവി ധ്രുവസ്വാമിനി' എന്ന് വിശേഷിപ്പിച്ചിരിക്കുന്നു.
ഇത് ധ്രുവദേവി രാജാവിന്റെ പട്ടമഹിഷിയായിരുന്നു എന്ന് സാക്ഷ്യപ്പെടുത്തുന്നു.
ചന്ദ്രഗുപ്തന്റെ മകനായ കുമാരഗുപ്തൻ ഒന്നാമൻ നിർമ്മിച്ച ബിൽസാദ് സ്തൂപത്തിലും ഇവരെ മഹാദേവി ധ്രുവദേവി എന്ന് രേഖപ്പെടുത്തിയിരിക്കുന്നു.
വിദിഷയിലെ ജില്ലാ പുരാവസ്തു മ്യൂസിയത്തിലെ ചില ജൈന രൂപങ്ങളിലെ ലിഖിതങ്ങളിലും വിദിഷയിൽ നിന്നും ലഭിച്ച ചില ചെമ്പ് നാണയങ്ങളിലും രാമഗുപ്തനെ പരാമർശിക്കുന്നു.
വിശാഖദത്തന്റെ നാടകത്തിൽ ധ്രുവദേവിയും ചന്ദ്രഗുപ്തനും പ്രധാന കഥാപാത്രങ്ങളാണെങ്കിലും വിധവയായ സ്വന്തം സഹോദരപത്നിയെ വിവാഹം കഴിക്കുന്നതിന് നാടകകൃത്ത് ഒരു പ്രാധാന്യവും നൽകുന്നില്ല.
എന്നാൽ പിൽക്കാല ഹിന്ദു രാജാക്കന്മാർ ഇത്തരം വിവാഹത്തെ വിമർശിച്ചു.
അമോഘവർഷൻ ഒന്നാമന്റെ സഞ്ജൻ ചെമ്പ് ലിഖിതങ്ങളിലും, രാഷ്ട്രകൂട രാജാവായ ഗോവിന്ദൻ നാലാമന്റെ സങ്കാലി, കാംബേ തകിടുകളിലും ഈ സംഭവത്തിന്റെ വിമർശനം കാണാം.
അലഹബാദ് സ്തൂപത്തിലെ ലിഖിതത്തിൽ ചന്ദ്രഗുപ്തനും നാഗ രാജകുമാരിയായ കുബർനാഗയുമായി ഉള്ള വിവാഹം പരാമർശിക്കുന്നു.
ചന്ദ്രഗുപ്തനെ (കന്ദ്രഗുപ്തന്) പരാമർശിക്കുന്ന മഥുരയിൽ നിന്നും ലഭിച്ച ഒരു സ്തുപത്തിന്റെ പഴക്കം ക്രി.
388 എന്ന് നിർണ്ണയിച്ചിരിക്കുന്നു.
ചന്ദ്രഗുപ്തന് നാഗ രാജകുമാരിയായ കുബർനാഗയിൽ ജനിച്ച മകളായ പ്രഭാവതിയെ ശക്തനായ വകാതക രാജാവായ രുദ്രസേനൻ രണ്ടാമന് വിവാഹംചെയ്തു കൊടുത്തു.
സാമ്രാജ്യം ചന്ദ്രഗുപ്തൻ രണ്ടാമന്റെ സ്വർണ്ണനാണയങ്ങൾ.
The one on the left is the obverse of a so-called "Chhatra" type of Chandragupta II, while the one on the right is the obverse of a so-called "Archer" type of Chandragupta II.
ചന്ദ്രഗുപ്തന്റെ ഏറ്റവും പ്രധാനമായ വിജയം ശാക-ക്ഷത്രപ രാജവംശത്തിനു എതിരേ ആയിരുന്നു.
അവരുടെ അവസാനത്തെ രാജാവായ രുദ്രസിംഹൻ മൂന്നാമനെ തോല്പിച്ച് അദ്ദേഹം ഗുജറാത്തിലെ ശാക ക്ഷത്രപരുടെ രാജ്യം തന്റെ സാമ്രാജ്യത്തോട് ചേർത്തു.
വളരെ ചുരുങ്ങിയ കാലത്തെ ഭരണത്തിനു ശേഷം ചന്ദ്രഗുപ്തന്റെ മകളുടെ ഭർത്താവായ രുദ്രസേനൻ രണ്ടാമൻ ക്രി.
390-ൽ യുദ്ധത്തിൽ കൊല്ലപ്പെട്ടു.
ഇതിനു ശേഷം അദ്ദേഹത്തിന്റെ രണ്ടു മക്കൾക്കു വേണ്ടി റീജന്റ് ആയി പ്രഭാവതിഗുപ്തൻ ഭരിച്ചു.
ഈ ഇരുപതു വർഷക്കാലം വാകാടക സാമ്രാജ്യം ഗുപ്തസാമ്രാജ്യത്തിന്റെ ഭാഗമായതുപോലെയായിരുന്നു.
വാകാടക സാമ്രാജ്യത്തിന്റെ ഭൗമശാസ്ത്ര സ്ഥാനം ചന്ദ്രഗുപ്തനെ പടിഞ്ഞാറൻ ക്ഷത്രിയരെ എന്നെന്നേയ്ക്കുമായി പരാജയപ്പെടുത്താൻ അനുവദിച്ചു.
പല ചരിത്രകാരന്മാരും ഈ കാലഘട്ടത്തെ വാകാടക -ഗുപ്ത കാലഘട്ടം എന്ന് വിശേഷിപ്പിക്കുന്നു.
ഗംഗാമുഖം മുതൽ സിന്ധൂ നദി വരെയും ഇന്നത്തെ വടക്കേ പാകിസ്താൻ മുതൽ നർമദാ നദീമുഖം വരെയും പരന്ന ഒരു വലിയ സാമ്രാജ്യം ചന്ദ്രഗുപ്തൻ രണ്ടാമൻ ഭരിച്ചു.
പാടലീപുത്രം ഈ സാമ്രാജ്യത്തിന്റെ തലസ്ഥാനമായി തുടർന്നെങ്കിലും ഉജ്ജയിൻ ഒരു പ്രമുഖ നഗരവും ഏകദേശം രണ്ടാം തലസ്ഥാനവും ആയി.
ഈ കാലഘട്ടത്തിന്റെ പ്രതാപത്തിനു തെളിവാണ് ഗുപ്ത സാമ്രാജ്യം ഈ കാലഘട്ടത്തിൽ ഇറക്കിയ വലിയ അളവ് സ്വർണ്ണനാണയങ്ങൾ.
ശാക സമ്പ്രദായം പിന്തുടർന്ന് വെള്ളി നാണയങ്ങളും ചന്ദ്രഗുപ്തൻ രണ്ടാമൻ പുറത്തിറക്കി.
അഞ്ചാം നൂറ്റാണ്ടിനും ഏഴാം നൂറ്റാണ്ടിനും ഇടയ്ക്ക് വിജ്ഞാനം, താളിയോലകൾ (ലിഖിത വിജ്ഞാനം), പുരാവസ്തുക്കൾ എന്നിവ അന്വേഷിച്ച്  ഇന്ത്യ സന്ദർശിച്ച പ്രശസ്തരായ മൂന്ന് ചൈനീസ് സഞ്ചാരികളിൽ ആദ്യത്തെയാളായിരുന്നു ഫാഹിയാൻ .
ചന്ദ്രഗുപ്തൻ രണ്ടാമന്റെ ഭരണകാലത്ത് ഇന്ത്യയിലെത്തിയ അദ്ദേഹം അക്കാലത്തെ വടക്കേ ഇന്ത്യയുടെ വിവരണം നൽകുന്നു.
മറ്റു കാര്യങ്ങളുടെ കൂട്ടത്തിൽ, വധശിക്ഷയുടെ അഭാവം, തിരഞ്ഞെടുപ്പു നികുതി, ഭൂനികുതി എന്നിവയുടെ അഭാവം, രൂഢമൂലമായ ജാതിവ്യവസ്ഥ എന്നിവയും അദ്ദേഹം രേഖപ്പെടുത്തുന്നു.
മിക്ക പൗരന്മാരും ഉള്ളി, വെളുത്തുള്ളി, ഇറച്ചി, വീഞ്ഞ് എന്നിവ ഉപയോഗിച്ചിരുന്നില്ല.
ചണ്ഢാളർ ഇവ ഉപയോഗിച്ചിരുന്നു, ചണ്ഢാളരെ നീചവർഗ്ഗമായി കണക്കാക്കുകയും സമൂഹത്തിൽ നിന്ൻ വേർതിരിക്കുകയും ചെയ്തിരുന്നു.
സാംസ്കാരികമായി, ചന്ദ്രഗുപ്തന്റെ ഭരണകാലം സുവർണ്ണകാലം എന്ന് വിശേഷിപ്പിക്കപ്പെടുന്നു.
ചന്ദ്രഗുപ്തന്റെ സദസ്സിലെ നവരത്നങ്ങൾ ഇതിനു ഉദാഹരണമാണ്.
ഇവരിൽ ഏറ്റവും പ്രമുഖൻ കാളിദാസൻ ആയിരുന്നു.
അഭിജ്ഞാനശാകുന്തളം തുടങ്ങിയ പല അനശ്വര കൃതികളുടെയും കർത്താവാണ് കാളിദാസൻ.
നവരത്നങ്ങളിൽ മറ്റൊരാളായ വരാഹമിഹിരൻ പ്രശസ്ത ജ്യോതിശാസ്ത്രജ്ഞനും ഗണിതജ്ഞനുമായിരുന്നു.
വിദേശ ഗോത്രങ്ങൾക്ക് എതിരെയുള്ള പടയോട്ടങ്ങൾ നാലാം നൂറ്റാണ്ടിൽ ജീവിച്ചിരുന്ന സംസ്കൃത കവിയായ കാളിദാസൻ തന്റെ കൃതിയായ രഘുുവംശത്തിൽ ചന്ദ്രഗുപ്ത വിക്രമാദിത്യൻ (അതായത്, രഘു ) ഇരുപത്തൊന്ന് രാജ്യങ്ങളെ, ഇന്ത്യയ്ക്ക് അകത്തും പുറത്തുമായി, കീഴടക്കി എന്ന് വിവരിക്കുന്നു.
ഇന്ത്യയുടെ കിഴക്കും തെക്കും പടിഞ്ഞാറും കീഴടക്കിയതിനു ശേഷം രഘു (വിക്രമാദിത്യൻ - ചന്ദ്രഗുപ്തൻ രണ്ടാമൻ) വടക്കോട്ട് നീങ്ങി, പരാസികരെയും (പേർഷ്യക്കാരെ), പിന്നീട് ഓക്സസ് താഴ്വരയുടെ പടിഞ്ഞാറുള്ള ഹൂണരെയും കിഴക്കുള്ള കാംബോജരെയും പരാജയപ്പെടുത്തി.
ഇതിനു ശേഷം, വിജയിയാര രാജാവ് ഹിമാലയത്തിലേയ്ക്കു പടനയിച്ച് കിന്നരർ കിരാതർ തുടങ്ങിയവരെ പരാജയപ്പെടുത്തി തിരിച്ച് ഉപഭൂഖണ്ഡത്തിലെത്തി.
കാശ്മീരി മഹാകവി ആയ ക്ഷേമേന്ദ്രൻ എഴുതിയ ബ്രിഹത്-കഥാ-മഞ്ജരി അനുസരിച്ച് വിക്രമാദിത്യ രാജാവ് (ചന്ദ്രഗുപ്തൻ രണ്ടാമൻ) മ്ളേച്ഛരെ സര്വ്വനാശം ചെയ്യുക വഴി വിശുദ്ധഭൂമിയിൽ നിന്നും ശാകർ , മ്‌ളേച്ഛർ, യവനർ, തുഷാരർ, കാംബോജർ, പരാസികർ, ഹൂണർ, തുടങ്ങിയ കാട്ടാളരെ ഒഴിപ്പിച്ചു .
ഇതും കാണുക വിക്രമാദിത്യൻ അവലംബം ↑ "Evidence of the conquest of Saurastra during the reign of Chandragupta II is to be seen in his rare silver coins which are more directly imitated from those of the Western Satraps ... they retain some traces of the old inscriptions in Greek characters, while on the reverse, they substitute the Gupta type (a peacock) for the chaitya with crescent and star." in Rapson "A catalogue of Indian coins in the British Museum. The Andhras etc..."
, p.cli ↑ Falk, Harry.
(2004) "The Kaniṣka era in Gupta Records."
Silk Road Art and Archaeology 10.
Kamakura: The Institute of Silk Road Studies, pp. 167-176.
↑ (Raghu Vamsa v 4.60-75. ↑ ata shrivikramadityo helya nirjitakhilah|: Mlechchana Kambojan Yavanan Neecan Hunan Sabarbran|| Tushara Parsikaanshcha tayakatacharan vishrankhalan| hatya bhrubhangamatreyanah bhuvo bharamavarayate|| (Brahata Katha, 10/1/285-86, Kshmendra).
↑ Kathasritsagara 18.1.76-78.
↑ Cf: "In the story contained in Kathasarit-sagara, king Vikarmaditya is said to have destroyed all the barbarous tribes such as the Kambojas, Yavanas, Hunas, Tokharas and the Persians " (See: Ref: Reappraising the Gupta History, 1992, p 169, B. C. Chhabra, Sri Ram; Cf also: Vikrama Volume, 1948, p xxv, Vikramāditya Śakāri; cf: Anatomii͡a i fiziologii͡a selʹskokhozi͡a ĭstvennykh zhivotnykh , 1946, p 264,  Arthur John Arberry, Louis Renou, B. K. Hindse, A. V. Leontovich, National Council of Teachers of English Committee on Recreational Reading - Sanskrit language.
ചന്ദ്രക്കല മീത്തൽ
മലയാളലിപിയിൽ ഉപയോഗിക്കുന്ന ഒരു ചിഹ്നമാണ് ചന്ദ്രക്കല അഥവാ മീത്തൽ .
് എന്ന ചിഹ്നമാണ് മീത്തലിനെ സൂചിപ്പിക്കാൻ ഉപയോഗിക്കുന്നത്.
ഈ ചിഹ്നം താഴെ പറയുന്ന വിവിധ ആവശ്യങ്ങൾക്ക് മലയാളഭാഷയിൽ ഉപയോഗിക്കുന്നു.
സംവൃതോകാരത്തെ സൂചിപ്പിക്കുന്നതിന് വാക്കുകളുടെ അവസാനം ചേർക്കുക എന്നതാണ് മീത്തലിന്റെ പ്രധാന ഉപയോഗം.
മീത്തൽ മലയാളഭാഷയിൽ അവതരിപ്പിച്ചപ്പോളുള്ള ഉദ്ദേശ്യം ഇതായിരുന്നു.
ഉദാഹരണം: അതിന് മലയാളത്തിലെ അക്ഷരങ്ങളോടൊപ്പം സ്വാഭാവികമായുള്ള അ എന്ന സ്വരം ഇല്ലാതാക്കുക എന്നതാണ് മറ്റൊരുപയോഗം.
ഉദാഹരണം: പാഴ്‌‌മരം, ക്രിസ്‌‌തു.
അറബിയിൽ നിന്നും മലയാളത്തിലേക്ക് മൊഴിമാറ്റുന്ന വാക്കുകളിൽ ശ്വാസദ്വാരീയശബ്ദം ( ഗ്ലോട്ടൽ സ്റ്റോപ്പ് ) സൂചിപ്പിക്കുന്നതിന് ചന്ദ്രക്കല ഉപയോഗിക്കുന്നു.
ഉദാഹരണം: മഅ്ദനി, ദഅ്‌വത്ത്.
ഇത് ചന്ദ്രക്കലയുടെ ആധുനികമായ ഉപയോഗമാണ്.
സ്വരം ഇല്ലാതാക്കുക എന്ന ധർമ്മത്തെ പ്രയോജനപ്പെടുത്തി, അച്ചടിയിലും ടൈപ്പിങ്ങിലും സൗകര്യത്തിനു വേണ്ടി കൂട്ടക്ഷരങ്ങളെ വേർപിരിക്കുന്നതിനും (ഉദാഹരണം: ക്ഷ, ണ്മ എന്നിവക്കുപകരം ക്‌ഷ, ണ്‌മ) വിദേശഭാഷകൾ ലിപിമാറ്റം ചെയ്യുന്നതിനായും (ഉദാഹരണം: സോഫ്റ്റ്‌വെയർ) മീത്തൽ ഉപയോഗിക്കുന്നു.
മലയാളം അക്ഷരമാലയിലെ ' ് ' (മീതൈൽ) സൂചിപ്പിക്കുന്നതു് 'അ' കലർപ്പ് ഇല്ലാത്ത ചില്ല്‌ അക്ഷരത്തെയും,' ു് ' സൂചിപ്പിക്കുന്നതു് സ്വരം കലർപ്പ് തീണ്ടാത്ത അന്ത്യത്തെയും ആണ്. എങ്കിലും സംവൃതം ഇപ്രകാരം ' ു് ' എഴുതുക കുറച്ചു് ദുഷ്കരമായതിനാൽ കൂടുതൽ ആളുകളും സംവൃതത്തെ സൂചിപ്പിക്കുവാൻ ' ് ' മീതൈൽ തന്നെ ലളിതമായി ഉപയോഗിക്കുന്നു എന്നതാണ് വസ്തുത, ഇത് ഉടനെ തന്നെ മാറ്റം ഉൾകൊള്ളണ്ട ഒന്നാണ് അല്ലാത്ത പക്ഷം "നന" പോലെ സംവൃത ഉം മീതൈലും (" ് , ു് ") ചന്ദ്രക്കല ( ് ) ചിഹ്നത്തിൽ മാത്രമായി ഉതുങ്ങിക്കൂടും.
മീതൈൽ ചില്ലായ് അയ്മനം ഇതിലെ "യ" ഓട് ചേർന്ന മീതൈൽ ചില്ലായി മാറുന്നു അയു്മനം എന്ന ഉച്ചാരം അല്ല "യ് " എന്നതിന് പാഴ്മരം എന്നതിലെ ഴ് ചില്ലായി പ്രവർത്തിക്കുന്നു.
പാഴു്മരം എന്നത് അല്ല ഉച്ചാരണം.
വാക്കുകൾക്കു് ഇടയിൽ വരുന്ന മീതൈൽ ആ അക്ഷരത്തെ ചില്ല് അക്ഷരം ആക്കി മാറ്റുന്നു.
രണ്ട് അക്ഷരങ്ങൾ മീതൈൽ കലർത്തി ഉപയോഗിച്ചാൽ അത് പുതിയ ഒരു അക്ഷരമായി മാറും.
ക്ഷ എന്നത് ക് ഉം ഷ ഉം ചേർന്ന് പുതിയ അക്ഷരമായി മാറിയതിനാലാണ്.
സ്മ എന്നതും ഒരു അക്ഷരമാണ് അക്ഷര ലിപി ഇല്ലാ എങ്കിലും മീതൈൽ രണ്ട് വർണ്ണങ്ങളെ അക്ഷരമാക്കി മാറ്റുന്നതാണ്.
സംവൃതം
മീതൈൽ ചെയ്യുന്നതിന് എതിരായാണ് സംവൃതം പ്രവർത്തിക്കുന്നതു്.
രണ്ട് പദങ്ങളെയോ  അക്ഷരങ്ങളെയോ വേർപെടുത്തുക എന്നതാണ് സംവൃതത്തിൻ്റെ ധർമ്മം.
പാഴു്ചെടി എന്നത് യഥാക്രമം പാഴു് ചെടി എന്നാണ് വായിക്കുന്നത്.
ഴ് ൻ്റെ ചില്ല് സ്വഭാവം മാറ്റുകയും ഴു് എന്ന അക്ഷരമാക്കാനും ഇതിലൂടെ സാധിക്കുന്നു.
എഴുത്തിന് ഇടയിൽ ഇട ഇടുന്നതിന് തുല്യമാണ് ഴു് എന്നതിൻ്റെ ഉപയോഗം.
പാഴ്ച്ചെടി എന്ന പദത്തെ വേർപെടുത്തി രണ്ട് വാക്ക് (പാഴ് ചെടി) ആക്കാൻ ഇതിലൂടെ സാധിക്കുന്നു.
എങ്കിലും മീതൈലും,സംവൃതവും ചന്ദ്രക്കല ചിഹ്നത്താൽ എഴുതുന്നതിനാൽ "നന" ഭേതം പോലവെ സ്വധേ തിരിച്ചറിഞ്ഞ് ഏതാണ് സംവൃതം ഏതാണ് മീതൈൽ എന്ന് മനസ്സിലാക്കേണ്ടതുണ്ട്.
പാല് എന്നതിലെ ചന്ദ്രക്കല മീതൈൽ ആയാൽ ചില്ലായി പ്രവർത്തിച്ച് പാല് എന്നത് പാൽ എന്നതിന് തുല്യമാകും.
എന്നാൽ സംവൃതമായി എടുത്താൽ പാല് എന്നത് പാലു് എന്ന ഉച്ചാരണം മാത്രമാണ് ഉണ്ടാവുക.
ആദ്യകാലത്ത് മിക്കവാറും വാക്കുകളുടെ അവസാനത്തിൽ ഉള്ള അ-യുടെ ദീർഘം 'അ'യിൽ അവസാനിക്കുന്ന വാക്കിനെ സൂചിപ്പിച്ചിരുന്നു.
ഉദാഹരണം, 'പാട്ടാ' എന്നെഴുതിയാൽ 'പാട്ട'(പാത്രം) എന്ന് വായിച്ചിരുന്നു.
അതുപോലെ അ-യുടെ ദീർഘമില്ലാത്തവ സംവൃതോകാരമായിട്ടും .
ഉദാഹരണമായി 'പാട്ട' എന്നെഴുതിയാൽ 'പാട്ട്'(ഗീതം) എന്ന് വായിക്കും.
പൊതുവെ ഇന്നും പ്രചാരത്തിലുള്ള ഹിന്ദി രീതിയാണ് ഇത്. 'രാം' എന്നെഴുതാൻ 'राम' എന്നും 'രാമ' എന്നതിന് 'रामा' എന്നും പോലെ.
കാലക്രമത്തിൽ ഇങ്ങനെ ദീഘമെഴുതുന്നത് കുറഞ്ഞ് വന്നു.
അതായത് എന്ന് 'പാട്ട'(പാത്രം)യെ 'പാട്ടാ' എന്നല്ലാതെ 'പാട്ട' എന്ന് തന്നെ എഴുതാൻ തുടങ്ങി.
അതുപോലെ മുകളിൽ പറഞ്ഞ നിയമം പാലിക്കാത്ത വാക്കുകളും ധാരാളം ഉണ്ടായിരുന്നു.
അതിന്റെ ഫലമായി വല്ലാത്തൊരു അവ്യവസ്ഥ പ്രത്യേക സ്വരചിഹ്നമില്ലാതെ അവസാനിക്കുന്ന വാക്കുകളുടെ ഉച്ചാരണത്തിൽ ഉണ്ടായിരുന്നു. 'പാട്ട' എന്നെഴുതിയിരിക്കുന്നത് 'പാട്ട്'(ഗീതം) ആണോ 'പാട്ട' (പാത്രം) ആണോ എന്ന് സന്ദർഭത്തിൽ നിന്നല്ലാതെ വേർതിരിച്ചറിയാൻ വയ്യാതെ ആയി.
ചന്ദ്രക്കലയുടെ ആദ്യകാല ഉപയോഗം, 1847-ൽ അച്ചടിച്ച ഗുണ്ടർട്ടിന്റെ സുവിശേഷകഥകൾ എന്ന പുസ്തകത്തിൽ കാണാം.
സംവൃതോകാരത്തിലവസാനിക്കുന്ന വാക്കുകൾക്ക് മാത്രമായിരുന്നു ആദ്യം ചന്ദ്രക്കല നടപ്പിൽ വന്നിരുന്നത്.
അതിൽ തന്നെ, സ്പെല്ലിംഗിൽ കേരളത്തിന്റെ തെക്കും വടക്കും തമ്മിൽ വ്യത്യാസമുണ്ടായിരുന്നു.
ഉദാഹരണത്തിന് ചന്ദ്രക്കലയുടെ ആവിർഭാവത്തിനു മുമ്പ് വടക്ക് 'ഉലക' എന്ന് എഴുതുമ്പോൾ തെക്ക് 'ഉലകു' എന്ന് എഴുതിവന്നിരുന്നു.
ഇതിൽ ചന്ദ്രക്കല ഇടാൻ ആരംഭിച്ചപ്പോൾ, അവ യഥാക്രമം, 'ഉലക്' എന്നും 'ഉലകു്' എന്നും ആയിത്തീർന്നു.
ഈ വ്യത്യാസം, ഇരുപതാം നൂറ്റാണ്ടിന്റെ ആരംഭ കാലഘട്ടത്തിൽ ഏ.
ആർ. രാജരാജവർമ്മ ഉൾപ്പെട്ട ധാരാളം ഭാഷസംവാദങ്ങൾക്ക് ഇടവരുത്തി.
വാക്കിന്റെ അവസാനത്തിൽ മാത്രമായി ഒതുങ്ങി നിന്നിരുന്ന ചന്ദ്രക്കല, പത്തൊമ്പതാം നൂറ്റാണ്ടിന്റെ അവസാനമായപ്പോഴേക്കും അച്ചടിയിൽ വാക്കുകളുടെ നടുവിലേയ്ക്കും കടന്നുവന്നു.
1890 മാർച്ചിൽ പ്രസിദ്ധീകരിച്ച ആദ്യത്തെ മലയാള മനോരമ ദിനപത്രം ഇത്തരത്തിലുള്ള ഉപയോഗത്തിന് ഉദാഹരണമാണ്.
ഉദാഹരണം: 'തങ്കവർണ്ണപ്പ സ്‌കി കൾ'.
അച്ചില്ലാത്ത കൂട്ടക്ഷരങ്ങൾ പിരിച്ചെഴുതാനായിരുന്നു ചന്ദ്രക്കല ഉപയോഗിച്ചത്.
അങ്ങനെ ഒരു സ്വതന്ത്ര വ്യഞ്ജനത്തിൽ സ്വതേ ഉള്ള അ-എന്ന സ്വരം പൂർണ്ണമായി ഒഴിവാക്കാനായും ചന്ദ്രക്കല ഉപയോഗിക്കാൻ തുടങ്ങി.
കുറിപ്പുകൾ അവലംബം മലയാള മനോരമ (2013).
ശതോത്തര രജതജൂബിലിപ്പതിപ്പ്; മലയാളിക്കൊരു ഓർമപ്പുസ്തകം
ചന്ദ്രഗിരി ഹിൽ, നേപ്പാൾ ഇംഗ്ലീഷ് വിലാസം https://ml.wikipedia.org/wiki/Chandragiri_Hill,_Nepal View of Kathmandu From Chandragiri Hill
തങ്കോട്ടിൽ നിന്ന് ഏഴ് കിലോമീറ്റർ അകലെയുള്ള ചന്ദ്രഗിരി ഹിൽ (നേപ്പാളി: चन्द्रागिरी), സമുദ്രനിരപ്പിൽ നിന്നും 2551 മീറ്റർ ഉയരമുള്ള കാത്മണ്ഡു താഴ്വരയുടെ തെക്ക്-പടിഞ്ഞാറ് ഭാഗത്താണ് കിടക്കുന്നത്.
ഹിന്ദു, ബുദ്ധ മതങ്ങളുമായി ഈ മലനിരകൾ ബന്ധപ്പെട്ടിരിക്കുന്നു.
അന്നപൂർണ്ണ മുതൽ എവറസ്റ്റ് വരെയുള്ള ഹിമാലയൻ മലനിരകൾ കാഠ്മണ്ഡു താഴ്വരയുടെയും ഹിമാലയൻ പർവതങ്ങളുടെയും മനോഹര ദൃശ്യം ഇവിടെ കാണാം.
കാഠ്മണ്ഡുവിലെ നാല് പാസുകളിൽ ഒന്നാണ് ചന്ദ്രഗിരി ഹിൽ.
അതുപോലെ പൃഥ്വി നാരായൺ ഷായുടെ നേപ്പാളിന്റെ ഏകീകരണവുമായി ബന്ധപ്പെട്ടിരിക്കുന്നു.
ട്രിബ്യൂവാൻ ഹൈവേ നിർമ്മിക്കപ്പെടുന്നതിനു മുമ്പ് കുലെഖാനി , ചിറ്റ്ലങ് , ചന്ദ്രഗിരി പാസ് , തങ്കോട്ട് എന്നിവയിലൂടെ കടന്നുപോകുന്ന ചരിത്രപ്രധാന പാതയാണ് യാത്രക്കാർ ഉപയോഗിച്ചത്.
ഗോർഖലി രാജാവിനെ വിശ്വസിച്ചതിൽ ഖേദം പ്രകടിപ്പിച്ച ഒരു ഭീരുവായ രഞ്ജിത് മല്ല ഭക്താപൂരിലെ രാജാവായിരുന്നു.
ദൃക്സാക്ഷികൾ പറയുന്നതനുസരിച്ച് താഴ്വരയിൽ ചന്ദ്രഗിരിയുടെ മലമുകളിൽ തന്റെ പഴയ രാജ്യത്തിന്റെ അവസാനത്തെ നോട്ടം കണ്ടപ്പോൾ മല്ല അചഞ്ചലയായി കരഞ്ഞു.
ചന്ദ്രഗിരിയിൽ നിന്നും തെക്ക് ഭാഗത്ത് കൂടി ഇറങ്ങിയാൽ താഴ്വരയിലൂടെ ഇന്ത്യയിലേക്ക് പോകാൻ സാധിക്കുന്നു.
കാട്മണ്ഡു താഴ്വരയുടെ തെക്ക്പടിഞ്ഞാറായി സ്ഥിതി ചെയ്യുന്ന മലനിര സമുദ്രനിരപ്പിൽ നിന്നും 2,551 മീറ്റർ (7,500 അടി) ഉയരത്തിലാണ് സ്ഥിതിചെയ്യുന്നത്.
ഈ കുന്നിന് മുകളിലത്തെ വഴിയിൽ ചെറിയതും വലിയതുമായ പാറക്കൂട്ടങ്ങൾ കാണാം.
സസ്യജാലങ്ങളുടെ പച്ചനിറത്തിലുള്ള പുതപ്പ് ഇവിടം മൂടിയിരിക്കുന്നു.
Bhaleswor Mahadev
ശിവന്റെ ഭാലേശ്വർ മഹാദേവക്ഷേത്രം കുന്നിൻമുകളിലാണ് സ്ഥിതി ചെയ്യുന്നത്.
ക്ഷേത്രദർശന സമയത്ത് താഴ്വര കടക്കുന്നതിനു മുൻപ് പൃഥി നാരായൺ ഷായെ ആരാധിക്കുന്നതായി ഐതിഹ്യം പറയുന്നു.
കാഠ്മണ്ഡു വാലിക്ക് അടുത്തായി തുറന്ന ട്രെക്കിങ്ങ് പാതകാണപ്പെടുന്നു.
അടുത്തകാലത്ത് ആരംഭിച്ച ചന്ദ്രഗിരി ഹൈക്കിംഗ് ട്രെയ്ൽ.
കേബിൾ കാർ എന്നീ ഗതാഗത സൌകര്യം ലഭ്യമാണ്.
ചന്ദ്രഗുപ്ത മൗര്യൻ ഇംഗ്ലീഷ് വിലാസം https://ml.wikipedia.org/wiki/Chandragupta_Maurya
ചന്ദ്രഗുപ്തൻ എന്നും അറിയപ്പെട്ട ചന്ദ്രഗുപ്ത മൗര്യൻ ( സംസ്കൃതം : चन्द्रगुप्त मौर्य) (ജനനം: ക്രി.മു. 340 , ഭരണകാലം ക്രി.മു. 320 – ക്രി.മു. 298 ) മൗര്യ സാമ്രാജ്യത്തിന്റെ സ്ഥാപകനായിരുന്നു.
ഇന്ത്യൻ ഉപഭൂഖണ്ഡത്തിന്റെ ഭൂരിഭാഗം പ്രദേശങ്ങളെയും ഒരുമിപ്പിച്ചു.
തത്‌ഫലമായി ഇന്ത്യയെ ആദ്യമായി ഒരുമിപ്പിച്ചയാൾ ചന്ദ്രഗുപ്തനാണെന്ന് കരുതുന്നു.
ഇന്ത്യയുടെ ആദ്യത്തെ യഥാർത്ഥ ചക്രവർത്തിയായും ചന്ദ്രഗുപ്തനെ കരുതുന്നു.
ഗ്രീക്ക് , ലാറ്റിൻ വിവരണങ്ങളിൽ ചന്ദ്രഗുപ്തൻ അറിയപ്പെടുന്നത് സാന്ദ്രകുപ്തോസ് ( Σανδρόκυπτος ), സാന്ദ്രോകൊത്തോസ് ( Σανδρόκοττος ), ആൻഡ്റോകോട്ടസ് എന്നിങ്ങനെയാണ്.
ചന്ദ്രഗുപ്തൻ അധികാരം കേന്ദ്രീകരിക്കുന്നതിന് മുമ്പ്, വടക്കുകിഴക്കേ ഇന്ത്യൻ ഉപഭൂഖണ്ഡം ഭരിച്ചിരുന്നത് പല ചെറുരാജ്യങ്ങളായിരുന്നു.
സിന്ധൂ ഗംഗാ സമതലം നന്ദ രാജവംശത്തിന്റെ അധീനതയിലുമായിരുന്നു.
ചന്ദ്രഗുപ്തന്റെ സൈനിക വിജയങ്ങൾക്കു ശേഷം മൗര്യ സാമ്രാജ്യം കിഴക്ക് ബംഗാൾ , ആസ്സാം എന്നിവിടങ്ങൾ മുതൽ പടിഞ്ഞാറ് അഫ്ഗാനിസ്ഥാൻ , ബലൂചിസ്ഥാൻ എന്നിവിടങ്ങൾ വരെയും വടക്ക് കാശ്മീർ , നേപ്പാൾ എന്നിവിടങ്ങൾ വരെയും , തെക്ക് ഡെക്കാൻ പീഠഭൂമി വരെയും വ്യാപിച്ചു.
അലക്സാണ്ടറിന്റെ മാസിഡോണിയൻ സാമ്രാജ്യത്തിന്റെ കീഴിലായിരുന്ന പല പ്രവിശ്യകളൂം പിടിച്ചെടുത്തതും, തനിക്ക് 20 വയസ് മാത്രം പ്രായമുള്ളപ്പോൾ നന്ദ സാമ്രാജ്യത്തെ പരാജയപ്പെടുത്തിയതും, സെലൂക്കസ് നിക്കറ്റോറിനെ പരാജയപ്പെടുത്തിയതും, തെക്കേ ഏഷ്യയിലെമ്പാടും കേന്ദ്രീകൃത ഭരണം ഏർപ്പെടുത്തിയതും ഉൾപ്പെടെയുള്ള ചന്ദ്രഗുപ്ത മൗര്യന്റെ നേട്ടങ്ങൾ ഇന്ത്യൻ ചരിത്രത്തിൽ പ്രശസ്തമാണ്.
ചന്ദ്രഗുപ്തന്റെ രാജ്യഭരണത്തെക്കുറിച്ച് വിശാഖദത്തന്റെ മുദ്രാരാക്ഷസം എന്ന നാടകത്തിൽ വിശദമാക്കുന്നുണ്ട് .
ചന്ദ്രഗുപ്തനുമായുള്ള യുദ്ധത്തിൽ പരാജയപ്പെട്ട സെല്യൂക്കസിന് ഇദ്ദേഹവുമായി ഒരു സന്ധിയിൽ ഏർപ്പെടേണ്ടി വന്നു.
303-ലെ ഈ സന്ധിയനുസരിച്ച് 500 ആനകൾക്ക് പകരമായി ഗാന്ധാരം , പാരോപനിസഡെ (ഇന്നത്തെ കാബൂൾ മേഖല), അറാകോസിയ (ഇന്നത്തെ കന്ദഹാർ മേഖല), ഗെദ്രോസിയ എന്നീ പ്രദേശങ്ങൾ ( ഏറിയയും - ഇന്നത്തെ ഹെറാത്ത് പ്രദേശം - ഈ പട്ടികയിൽ ഉൾപ്പെടുന്നുവെന്ന് അഭിപ്രായങ്ങളുണ്ട്) ചന്ദ്രഗുപ്തന്‌ അടിയറ വെക്കെണ്ടിവന്നു.
എന്നാൽ പൗരസ്ത്യദേശത്ത് സെല്യൂക്കസ് തന്റെ അധികാരം പിടീമുറൂക്കുന്നതിനിടയിൽ ഈജിപ്തിലെ ടോളമിയും അനറ്റോളീയയിലെ ആന്റിഗണസും പടിഞ്ഞാറു നിന്ന് ഭീഷണീയുയർത്തിയതിനാൽ സെല്യൂക്കസിന്‌ പടീഞ്ഞാറോട്ട് ശ്രദ്ധ കേന്ദ്രീകരിക്കേണ്ടതായി വന്നതുകൊണ്ടാണ്‌ ചന്ദ്രഗുപ്തമൗര്യനുമായി ഉടമ്പടിയിൽ ഏർപ്പെട്ടതെന്നും കരുതപ്പെടുന്നുണ്ട് ‌.
ചന്ദ്രഗുപ്തന്റെ കാലത്ത് പാടലീപുത്രം സന്ദർശിച്ച മെഗസ്തനീസിന്റെ വിവരണങ്ങൾ പ്രകാരം ചക്രവർത്തി ജനങ്ങൾക്കു മുന്നിലെത്തുന്ന വേളകൾ ആഘോഷമായി കൊണ്ടാടിയിരുന്നു.
സ്വർണ്ണപ്പല്ലക്കിലേറിയായിരുന്നു അദ്ദേഹം ജനങ്ങൾക്കു മുന്നിലെത്തിയിരുന്നത്.
സ്വർണ്ണവും വെള്ളിയും കൊണ്ടലങ്കരിച്ച ആനകളിലാണ്‌ അംഗരക്ഷകർ എത്തിയിരുന്നത്.
പരിശീലിപ്പിച്ച തത്തകൾ ചക്രവർത്തിയുടെ തലക്കു ചുറ്റും പ്രദക്ഷിണം വക്കുമായിരുന്നു.
ചക്രവർത്തിക്കു തൊട്ടു ചുറ്റും ആയുധധാരികളായ സ്ത്രീകളാണ്‌ നിലകൊണ്ടിരുന്നത്.
ജീവഭയം മൂലം ഭക്ഷണം കഴിക്കുന്നതിനു മുൻപ് അവ രുചിച്ചു നോക്കുന്നതിന്‌ പ്രത്യേകഭൃത്യർ ചക്രവർത്തിക്കുണ്ടായിരുന്നു.
ഒരേ കിടപ്പുമുറിയിൽ ഇദ്ദേഹം തുടർച്ചയായി രണ്ടു ദിവസത്തിലധികം ഉറങ്ങാറുണ്ടായിരുന്നില്ല .
298-ൽ ബിന്ദുസാരൻ , ചന്ദ്രഗുപ്തന്റെ പിൻഗാമിയായി.
ശക്തമായ ഒരു ഭരണകൂടം സ്ഥാപിച്ച ചന്ദ്രഗുപ്തൻ, പിൽക്കാലത്ത് നാട്ടിൽ ക്ഷാമമുണ്ടായത് പരിഹരിക്കാനാവാതെ വ്യാകുലനായി കൊട്ടാരം വിട്ടിറങ്ങി.
ജൈനസന്യാസിയായി ജീവിച്ച അദ്ദേഹം മൈസൂരിലെ ശ്രാവണബെൽഗോളയിലെ ജൈനക്ഷേത്രത്തിൽ വെച്ച് ഉപവാസം അനുഷ്ടിച്ച് ദേഹത്യാഗം നടത്തി എന്ന് ജൈനകൃതികളിൽ വിവരിക്കുന്നു.
ശ്രാവണബെൽഗോളക്കടുത്ത് ഇദ്ദേഹത്തെ അനുസ്മരിപ്പിക്കുന്ന ചന്ദ്രഗിരി എന്ന കുന്നും അവിടെ ചന്ദ്രബസ്തി എന്ന ഒരു ദേവാലയവും ഉണ്ട്.
ദക്ഷിണേന്ത്യയിലേക്കുള്ള ചന്ദ്രഗുപ്തന്റെ യാത്രയിൽ അദ്ദേഹം തിരുനെൽവേലി, കൊങ്കൺ, കൊങ്കു, കണ്ണൂരിനു വടക്കുള്ള കുന്നുകൾ എന്നിവിടങ്ങളിലും എത്തിയിട്ടുണ്ട് .
അവലംബം പുറത്തുനിന്നുള്ള കണ്ണികൾ Chandragupta Maurya എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ചന്ദ്രഗുപ്തമൗര്യനെക്കുറിച്ചുള്ള ലേഖനം - 1911encyclopedia.org
ചന്ദ്രഗുപ്തൻ ഒന്നാമൻ ഇംഗ്ലീഷ് വിലാസം https://ml.wikipedia.org/wiki/Chandragupta_I വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ ഈ ലേഖനം വൃത്തിയാക്കി എടുക്കേണ്ടതുണ്ട്‌.
ചന്ദ്രഗുപ്തന്റെ രണ്ട് മുൻ‌ഗാമികളുടെ പട്ടം മഹാരാജൻ എന്നായിരുന്നു; എന്നാൽ ചന്ദ്രഗുപ്തൻ' തന്റെ ലിഖിതങ്ങളിൽ മഹാരാജാധിരാജൻ എന്ന് എഴുതിയിരിക്കുന്നു.
ഇതിനാൽ ചന്ദ്രഗുപ്തനെ ആദ്യത്തെ ഗുപ്ത ചക്രവർത്തിയായി പരിഗണിക്കാം.
പുരാണങ്ങൾ അനുസരിച്ച് ഗുപ്തർ പ്രയാഗ്, സാകേത്, മഗധ തുടങ്ങിയ പ്രദേശങ്ങൾ ( ജനപദങ്ങള് ‍) ഭരിച്ചു.
ഗുപ്തരെക്കുറിച്ചുള്ള പുരാണ പരാമർശങ്ങൾ സമുദ്രഗുപ്തന്റെ ഭരണത്തിനു മുൻപുള്ളതാണ്.
ഇതിനാൽ ഇത് ചന്ദ്രഗുപ്തൻ I ഭരിച്ച പ്രദേശങ്ങളാണെന്ന് അനുമാനിക്കാം.
ചന്ദ്രഗുപ്തന് മഗധയുടെ മേൽ ഭരണാധികാരം ലഭിച്ചത് ലിച്ഛാവികളുമായി ഉണ്ടായ വിവാഹ ബന്ധം നിമിത്തമാണെന്ന് കരുതുന്നു.
ചന്ദ്രഗുപ്തന്റെ പിൻഗാമിയായ സമുദ്രഗുപ്തൻ തന്റെ ലിഖിതങ്ങളിലൊന്നിൽ സ്വയം ലിച്ഛാവിദൗഹിത്ര എന്ന് വിശേഷിപ്പിക്കുന്നു (സമുദ്രഗുപ്തന്റെ അമ്മ ഒരു ലിച്ഛാവി ആയിരുന്നെന്ന് ഇത് അർത്ഥമാക്കുന്നു).
തന്റെ പിതാവിന്റെ വംശത്തിനു പകരം മാതാവിന്റെ വംശമാണ് സമുദ്രഗുപ്തൻ ഉപയോഗിച്ചിരിക്കുന്നതെന്നത് ശ്രദ്ധേയമാണ്.
ചന്ദ്രഗുപ്തനും ലിച്ഛാവി രാജകുമാരിയായ കുമാരദേവിയുമായി നടന്ന വിവാഹത്തെ അനുസ്മരിക്കുന്ന പല നാണയങ്ങളും സമുദ്രഗുപ്തൻ ഇറക്കിയിട്ടുണ്ട്.
ലഭ്യമായ മിക്ക വിവരസ്രോതസ്സുകളും പ്രതിപാദിക്കുന്നത് ചന്ദ്രഗുപ്തന്റെ ഭരണകാലം ക്രി.
319 - 335 ആണെന്നാണ്.
Motilal Banarsidass, 19
ഡോറ എൻ‌ജിൻ‌സ ഇംഗ്ലീഷ് വിലാസം https://ml.wikipedia.org/wiki/Dora_Nginza Dora Nginza Hospital in Zwide, Port Elizabeth, Eastern Cape, South Africa
ന്യൂ ബ്രൈടൺ, പോർട്ട് എലിസബത്ത്, ഈസ്റ്റേൺ കേപ്പിലെ കറുത്തവർഗ്ഗക്കാർക്കുള്ള പൊതുജനാരോഗ്യ സേവനത്തിന്റെ ആദ്യത്തേതും സ്വാധീനിച്ചതുമായ തുടക്കക്കാരിൽ ഒരാളായിരുന്നു സിസ്റ്റർ ഡോറ എൻ‌ജിൻ‌സ .
“ന്യൂ ബ്രൈടണിന്റെ മാതാവ്” (17 ഒക്ടോബർ 1891 - 1955) എന്നും അവർ അറിയപ്പെടുന്നു.
ക്രാഡോക്കിനടുത്തുള്ള ബാവിയാൻസ്പോർട്ട് ഫാമിൽ ഡോറ ജേക്കബ് ആയി ജനിച്ച  സിസ്റ്റർ ഡോറ എൻജിൻസ, മിസ്റ്റർ, മിസ്സിസ് ഹെർമാനസ് നയമെസേല ജേക്കബ് എന്നിവരുടെ മകളായി ജനിച്ചു.
വംശീയ വിഭജനവും സാമ്പത്തിക ചൂഷണവും കാരണം അവർ നിരക്ഷരരായിരുന്നു.
അവരുടെ രണ്ട് സഹോദരന്മാരായ ഫ്രാങ്കും ജോണും പ്രക്ഷുബ്ധമായ സമയം കണക്കിലെടുക്കാതെ പരിശീലനം ലഭിച്ച പോലീസുകാരായി.
കളർ പോലീസുകാർ എന്ന് വിളിക്കപ്പെടുന്നവർ തങ്ങളുടെ കറുത്ത എതിരാളികളേക്കാൾ കൂടുതൽ പണം സമ്പാദിച്ചുവെന്ന് മനസ്സിലാക്കിയപ്പോൾ അവർ ഒരു “s” ഉൾപ്പെടുത്തുന്നതിനായി പിതാവിന്റെ കുടുംബപ്പേരായ ജേക്കബ് എഡിറ്റുചെയ്ത് പോലീസ് ശമ്പളപ്പട്ടികയിൽ സ്വയം “നിറമുള്ളവർ” എന്ന് രജിസ്റ്റർ ചെയ്തു.
ഡോറയുടെ പിതാവ് ചെറുപ്പത്തിൽ തന്നെ അന്തരിച്ചു.
അതിനാൽ "ജേക്കബ്സ്" എന്ന കുടുംബപ്പേര് ഉപയോഗിച്ച് പ്രാഥമിക വിദ്യാഭ്യാസം നേടി.
ഡോറ എൻ‌ജിൻ‌സ ക്രാഡോക്കിൽ നിന്ന് പ്രാഥമിക വിദ്യാഭ്യാസവും പിന്നീട് പോർട്ട് എലിസബത്തിൽ നിന്ന് ഉന്നത വിദ്യാഭ്യാസവും നേടി.
ഒന്നാം ലോകമഹായുദ്ധസമയത്ത് ഈസ്റ്റേൺ കേപ്പിലെ ആലീസിലെ ലവ്ഡേലിലെ വിക്ടോറിയ ഹോസ്പിറ്റലിൽ നഴ്‌സായി പരിശീലനം നേടി.
നീൽ മാക് വികാറിന് കീഴിൽ പരിശീലനം നേടിയ ആദ്യത്തെ മൂന്ന് ആഫ്രിക്കൻ നഴ്‌സുമാരിൽ ഒരാളാണ് അവർ.
1919 ൽ പോർട്ട് എലിസബത്ത് പ്രൊവിൻഷ്യൽ ഹോസ്പിറ്റലിൽ നഴ്സാകാൻ രജിസ്ട്രേഷനായി യോഗ്യത നേടിയ എസ്എഎംഡിസി പരീക്ഷയിൽ വിജയിച്ചു.
1920 ജനുവരി 20 ന് അവർ ഒരു പൂർണ്ണ നഴ്‌സായി യോഗ്യത നേടി.
1923-ൽ, അമർ‌ഹർ‌ഹാബെയുടെ കീഴിലുള്ള ഗ്കലേക്ക വംശത്തിൽ നിന്നുള്ള ചീഫ് ഹെൻ‌റി എൻ‌ജിൻ‌സയെ വിവാഹം കഴിച്ചു.
അവരും ഭർത്താവ് ഹെൻ‌റിയും ദത്തെടുത്ത മക്കളായ മകൻ വെലിലി, മകൾ ക്രിസ്റ്റിൻ എന്നിവരോടൊപ്പം ന്യൂ ബ്രൈട്ടണിൽ താമസിച്ചു.
1943 സെപ്റ്റംബർ 12 ന് അവരുടെ ഭർത്താവ് മരിച്ചപ്പോൾ ഒരു പുതിയ തലവനെ കണ്ടെത്തേണ്ടി വന്നു.
അമർ‌ഹർ‌ഹാബെയുടെ പാരാമൗണ്ട് ചീഫ് ആർക്കിബാൾഡ് വെലിലെ സാൻ‌ഡൈൽ ഗ്കലേക്ക വംശത്തിന്റെ തലവനായി അവർക്ക് നൽകി.
മരിക്കുന്നതുവരെ കിഴക്കൻ കേപ് അർബൻ ഏരിയയുടെ പ്രതിനിധിയായി അവർ നാഗരിക കാര്യങ്ങളിൽ പുരുഷന്മാരുമായി ചർച്ച നടത്തുകയും ചെയ്തു.
സിസ്റ്റർ എൻ‌ജിൻ‌സ 1954 ൽ നഴ്‌സിംഗിൽ നിന്ന് വിരമിക്കുകയും 1966 ജൂണിൽ 75 വയസ്സുള്ളപ്പോൾ അസുഖത്തെ തുടർന്ന് ലിവിംഗ്സ്റ്റൺ ഹോസ്പിറ്റലിൽ വച്ച് മരണമടയുകയും ചെയ്തു.
പോർട്ട് എലിസബത്തിലെ സിവൈഡ് ടൗൺ‌ഷിപ്പിലെ ഡോറ എൻ‌ജിൻ‌സ ഹോസ്പിറ്റലിന്റെ മൈതാനത്ത് ഭർത്താവ് ഹെൻ‌റിയുടെ ഭൗതികാവശിഷ്ടങ്ങൾ മാറ്റി പുനർനിർമിക്കുന്നതിന് മുമ്പ് ന്യൂ ബ്രൈടൺ സെമിത്തേരിയിൽ ഭർത്താവിന്റെ അരികിൽ അവരെ അടക്കം ചെയ്തു.
അവലംബം പുറംകണ്ണികൾ Nelson Mandela Bay Tourism South African Doctors Lahlekile: A Twentieth Century Chronicle of Nursing in South Africa
ഡോറ ഗബെ ഇംഗ്ലീഷ് വിലാസം https://ml.wikipedia.org/wiki/Dora_Gabe
പ്രമുഖ ബൾഗേറിയൻ ജൂത കവയിത്രിയാണ് ഡോറ ഗബെ എന്ന പേരിൽ അറിയപ്പെടുന്ന ഡോറ പെട്രോവ ഗബെ ഇംഗ്ലീഷ് : Dora Petrova Gabe ( ബൾഗേറിയൻ : Изидора Петрова Габе ).
മുതിർന്നവർക്കും കുട്ടികൾക്കുമുള്ള നിരവധി കവിതകൾ അവർ രചിച്ചിട്ടുണ്ട്.
കൂടാതെ, യാത്രാവിവരണങ്ങൾ, ചെറുകഥകൾ എന്നിവയും പ്രസിദ്ധീകരിച്ചിട്ടുണ്ട്.
അവരുടെ അവസാന കാലങ്ങളിൽ വിവർത്തന മേഖലയിലാണ് ശ്രദ്ധകേന്ദ്രീകരിച്ചത്.
ഡോറ ഗബെയും മറ്റൊരു പ്രമുഖ ബൾഗേറിയൻ കവയിത്രിയായ എലിസവെറ്റയേയും ബൾഗേറിയൻ സാഹിത്യത്തിലെ പ്രഥമ വനിതകളായാണ് പരിഗണിക്കപ്പെടുന്നത്.
റഷ്യയിൽ നിന്ന് ബൾഗേറിയയിലേക്ക് കുടിയേറിയ പീറ്റർ ഗബെയുടെ മകളായി 1888 ഓഗസ്റ്റ് 16ന് ബൾഗേറിയയിലെ വടക്കുകിഴക്കൻ പ്രവിശ്യയായ ദോബ്‌റിച്ചിലെ ദബോവിക് ഗ്രാമത്തിൽ ജനിച്ചു.
ബൾഗേറിയൻ പാർലമെന്റായ നാഷണൽ അസംബ്ലിയിലേക്ക് തെരഞ്ഞടുക്കപ്പെട്ട ആദ്യ ജൂതനായിരുന്നു ഡോറ ഗബെയുടെ പിതാവ് പീറ്റർ.
ബൾഗേറിയയിലെ അറിയപ്പെടുന്ന വ്യക്തിയും പത്രപ്രവർത്തകനുമായിരുന്നു പീറ്റർ ഗബെ.
ബൾഗേറിയയിലെ ഏറ്റവും വലിയ മൂന്നാമത്തെ നഗരമായ വർനയിൽ നിന്ന് ഹൈസ്‌കൂൾ വിദ്യാഭ്യാസം പൂർത്തിയാക്കി.
തുടർന്ന് 1904ൽ സോഫിയ സർവ്വകലാശാലയിൽ നിന്ന് നാച്ചുറൽ സയൻസിൽ ബിരുദം നേടി.
പിന്നീട്, ഫ്രഞ്ച് ഭാഷാ ശാസ്ത്രത്തൽ സ്വറ്റ്‌സർലന്റിലെ ജനീവയിൽ നിന്നും ഫ്രാൻസിലെ ഗ്രിനോബിളിൽ നിന്നും  പഠനം നടത്തി (1905-1906).
1907ൽ ബൾഗേറിയയിലെ ഡോബ്രിച്ചിൽ ഫ്രഞ്ച് ഭാഷ പഠിപ്പിച്ചു.
1911 മുതൽ 1932വരെ പോളണ്ട് , ജർമ്മനി , സ്വറ്റ്‌സർലന്റ് , ഓസ്ട്രിയ , ചെക്ക് റിപ്പബ്ലിക്, ഫ്രാൻസ് , യുനൈറ്റ്ഡ് കിങ്ഡം എന്നിവിടങ്ങളിൽ ഭർത്താവ് ബൊയാൻ പനേവുമൊന്നിച്ച് താമസിച്ചു.
1939 മുതൽ 1941 വരെ കുട്ടികളുടെ മാഗസിനായ വിൻഡോയുടെ പത്രാധിപരായി സേവനം അനുഷ്ടിച്ചു.
ബൾഗേറിയൻ പോളിഷ് കമ്മിറ്റിയുടെ സ്ഥാപകരിൽ ഒരാളാണ് ഡോറ (1922).
1927ൽ സ്ഥാപിതമായ ബൾഗേറിയൻ പെൻ ക്ലബ്ബിന്റെ സ്ഥാപകരിൽ ഒരാളും ഏറെ കാലം അതിന്റെ അധ്യക്ഷയുമായിരുന്നു.
1947 മുതൽ 1950വരെ പോളണ്ടിലെ വാർസോയിലുള്ള ബൾഗേറിയൻ എംബസിയിലെ കൾച്ചറൽ അഫേഴ്‌സ് കോൺസുലറായിരുന്നു.
യുവതിയായ ഡോറ ഗബെ സാഹിത്യ ജീവിതം
1900ലാണ് ആദ്യത്തെ കവിതയായ സ്പ്രിങ് പ്രസിദ്ധീകരിച്ചത്.
സാഹിത്യ പ്രസിദ്ധീകരണമായ യൂത്തിലൂടെയാണ് ഇത് വെളിച്ചം കണ്ടത്.